VIIENDA KOOSSEISU

OTSUS

Haapsalu,			25. aprill 2008 nr 208

Haapsalu Linnavolikogu 29.02.2008 otsuse nr 189
„Maa munitsipaalomandisse taotlemine“ muutmine

Läbi vaadanud Lääne Maavalitsuse 07.04.2008 vastuse Haapsalu Linnavalitsuse taotlusele Vaba tn 9 maaüksuse munitsipaalomandisse saamiseks, aluseks võttes Haapsalu linna üldplaneeringu ja juhindudes kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 29.02.2008 otsuse nr 189 „Maa munitsipaalomandisse taotlemine“ punkti 1.3 asendades maaüksuse pindala „429 256 m2“ uue pindalaga „410 750 m2“ ja Vaba tn 3 maaüksuse asendiplaan (koostatud 12.02.2008) uue asendiplaaniga (koostatud 16.04.2008).

2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Haapsalu Linnavolikogu 29.02.2008 otsuse nr 189 „Maa munitsipaalomandisse taotlemine“ muutmine.

Lääne Maavalitsus tagastas linnavalitsusele 07.04.2008 Vaba tn 9 maa munitsipaliseerimise taotluse, kuna olime taotletava üldmaa hulka arvanud ka Haapsalu linna üldplaneeringuga tehnoehitiste maaks (O) ettenähtud maa. Oleme piiri määramisel eksinud.
Käesoleva eelnõuga volikogule esitatud asendiplaanil oleme muutnud taotletava maaüksuse piiri ning arvanud taotletavast maast välja Vee tänava alajaama maakasutuse ja Haava tänaval veepuhastusseadmete osaks olevad tiigid. Sellega seoses väheneb ka taotletava maaüksuse pindala.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea